Balatonszepezd Község Önkormányzata

Képviselő-testülete

13. napirend Ügyiratszám: BSZ/38/2018.

**ELŐTERJESZTÉS**

**a Képviselő-testület 2018. október 24-i nyilvános ülésére**

**Tárgy: Kiss Ferencné adásvételi ügye**

**Előterjesztő:** dr. Sebestyén László polgármester

**Előkészítő:** dr. Hajba Csabáné vezető főtanácsos

**Tisztelt Képviselő-testület!**

Balatonszepezd Község Önkormányzata több alkalommal foglalkozott Kiss Ferencné kérelmével, legutóbbi döntésével lehetővé tette részére az önkormányzat tulajdonában lévő 1102/2 hrsz-ú ingatlan értékesítését, 1.000.000,- Ft-os vételáron.

A telekalakítási vázrajz a melléklet szerint elkészült, viszont az adásvétel létrejöttéhez néhány további tulajdonosi döntés szükséges:

* A képviselő-testület 14/2016. (II. 25.) Bsz önkormányzati határozatával fenti helyrajzi számú ingatlant forgalomképes vagyoni kategóriába sorolta. Az ingatlan művelési ága változatlanul közterület. Az adásvételi szerződés megkötése előtt javasoljuk 1102/2 hrsz-ú ingatlan művelési ágát beépítetlen területre változtatni.
* A változási vázrajz alapján az eredetileg 266 m2 nagyságú területből 233 m2 kerül értékesítésre, 33 m2 beolvad a jelenlegi 1102/1 hrsz-ú közterületbe. Szükséges a 89/2018. (IV. 26.) Bsz önkormányzati határozat módosítása, mely szerint 233 m2 terület kerül értékesítésre, változatlan vételáron.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

**HATÁROZATI JAVASLAT**

Balatonszepezd Önkormányzat Képviselő-testülete elhatározza a tulajdonában lévő Balatonszepezd, 1102/2 hrsz-ú közterület művelési ágát beépítetlen területre változtatni, tekintettel arra, hogy a hatályos helyi építési szabályzat szerint az Őzike utca szélesítése nem indokolt.

Az ingatlant forgalomképes vagyoni körbe sorolja.

Felhatalmazza a polgármestert, hogy a művelési ág változáshoz szükséges ingatlannyilvántartási kérelmet benyújtsa.

Határidő: azonnal

Felelős: polgármester

**HATÁROZATI JAVASLAT II.**

Balatonszepezd Önkormányzat Képviselő-testülete A 89/2018. (IV. 26.) Bsz önkormányzati határozatát akként módosítja, hogy az önkormányzat tulajdonában lévő 1102/2 hrsz-ú 266 m2 ingatlantól 233 m2 területet értékesít Kiss Ferencné Balatonszepezd, Árpád u. 100. szám alatti lakos részére, 1.000.000,- Ft vételáron.

Felhatalmazza a polgármestert az adásvételi szerződés aláírására.

Határidő: azonnal

Felelős: polgármester

Balatonszepezd, 2018. október 16.

**dr. Sebestyén László**

**polgármester**